Document ID: 31997R1466

Reference:
EUR-Lex - 31997R1466 - HU
Fontos jogi nyilatkozat
|
31997R1466
Hivatalos Lap L 209 , 02/08/1997 o. 0001 - 0005
A Tanács 1466/97/EK rendelete(1997. július 7.)a költségvetési egyenleg felügyeletének megerősítéséről és a gazdaságpolitikák felügyeletéről és összehangolásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 103. cikke (5) bekezdésére,tekintettel a Bizottság javaslatára [1],a Szerződés 189c. cikkében [2] említett eljárásnak megfelelően,(1) mivel a Stabilitási és növekedési paktum a rendezett állami pénzügyek célkitűzésén mint olyan eszközön alapul, amely a munkahelyteremtést eredményező kedvező árstabilitás és dinamikus fenntartható növekedés feltételeit erősíti;(2) mivel a Stabilitási és növekedési paktumot ez a rendelet, amelynek célja a költségvetési pozíciók felügyeletének megerősítése és a gazdaságpolitikák felügyeletének összehangolása, az 1467/97/EK [3] tanácsi rendelet, amelynek célja a túlzott hiány esetén követendő eljárás végrehajtásának felgyorsítása és pontosítása, valamint a Stabilitási és növekedési paktumról [4] szóló, 1997. június 17-i európai tanácsi rendelet alkotja, amely az Európai Unióról szóló szerződés D. cikkével összhangban határozott politikai iránymutatást ad annak érdekében, hogy a Stabilitási és növekedési paktumot szigorúan és határidőre végrehajtsák, különösen pedig, hogy tiszteletben tartsák a költségvetési egyensúly közeli vagy többletet tartalmazó helyzetére vonatkozó középtávú célkitűzést, amely iránt valamennyi tagállam elkötelezett, és meghozzák azokat a korrekciós költségvetési intézkedéseket, amelyeket stabilitási és konvergenciaprogramjuk célkitűzéseinek eléréséhez szükségesnek tartanak, ha a középtávú költségvetési célkitűzéstől való tényleges vagy várható jelentős eltérést mutató információval rendelkeznek;(3) mivel a gazdasági és monetáris unió (GMU) harmadik szakaszában a tagállamokra a Szerződés 104c. cikkének megfelelően egyértelműen vonatkozik a túlzott költségvetési hiány elkerülésének szerződéses kötelezettsége; mivel a Szerződéshez csatolt, az egyes Nagy-Britannia és Észak-Írország Egyesült Királyságára vonatkozó rendelkezésekről szóló (11. sz.) jegyzőkönyv 5. cikke értelmében a 104c. cikk (1) bekezdését az Egyesült Királyságra csak akkor kell alkalmazni, ha belép a harmadik szakaszba; mivel a 109e. cikk (4) bekezdése alapján a túlzott hiány elkerülésére vonatkozó kötelezettséget továbbra is alkalmazni kell az Egyesült Királyságra;(4) mivel a költségvetés egyensúlyközeli, vagy többletet tartalmazó helyzetére vonatkozó középtávú célkitűzés megtartása lehetővé teszi a tagállamok számára a szokásos ciklikus ingadozások kezelését, miközben a költségvetési hiányt a GDP 3 %-os referenciaértékén belül tartják;(5) mivel a 103. cikk (3) és (4) bekezdésének többoldalú felügyeleti eljárását célszerű egy korai előrejelzési rendszerrel kiegészíteni, amely alapján a Tanács már egy korai szakaszban figyelmezteti a tagállamokat, hogy költségvetési kiigazító intézkedéseket szükséges tenniük a költségvetési hiány túlzottá válásának elkerülése érdekében;(6) mivel a 103. cikk (3) és (4) bekezdésében meghatározott többoldalú felügyeleti eljárásnak továbbra is figyelemmel kell kísérnie az egyes tagállamok és a Közösség gazdasági fejlődését, valamint a gazdaságpolitikák összeegyeztethetőségét a 103. cikk (2) bekezdésében említett átfogó iránymutatásokkal; mivel e fejlődés figyelemmel kíséréséhez az információkat stabilitási és konvergenciaprogramok formájában célszerű bemutatni;(7) mivel a gazdasági és monetáris unió első két szakaszában a konvergenciaprogramokkal szerzett hasznos tapasztalatokra építeni kell;(8) mivel a közös valutát bevezető tagállamok, a továbbiakban "résztvevő tagállamok", a 109j. cikkel összhangban meg fogják valósítani a magas fokú fenntartható konvergenciát, különösen pedig a fenntartható költségvetési egyenleget; mivel ezekben a tagállamokban a rendezett költségvetési egyenleg fenntartására lesz szükség az árstabilitás biztosításához, és a termelés és foglalkoztatás fenntartható növekedési feltételeinek megerősítéséhez; mivel szükséges, hogy a résztvevő tagállamok középtávú programokat - a továbbiakban "stabilitási programok" - terjesszenek be; mivel ezeknek a programoknak a lényeges tartalmát meg kell határozni;(9) mivel a közös valutát nem bevezető tagállamoknak, a továbbiakban "kívülálló tagállamok" olyan politikát kell majd folytatniuk, amelynek célja a magasfokú fenntartható konvergencia; mivel szükséges, hogy ezek a tagállamok középtávú programokat - a továbbiakban "konvergenciaprogramok" - terjesszenek be; mivel ezeknek a konvergenciaprogramoknak a lényeges tartalmát meg kell határozni;(10) mivel a gazdasági és monetáris unió harmadik szakaszában az árfolyam-mechanizmus megállapításáról szóló, 1997. június 16-i határozatában az Európai Tanács meghatározta azokat a határozott politikai iránymutatásokat, amelyekkel összhangban az EMU harmadik szakaszában egy árfolyam-mechanizmust, a továbbiakban "ERM2" alakítanak ki; mivel az ERM2-höz csatlakozó kívülálló tagállamok valutáinak lesz egy középárfolyama az euróval szemben, amely támpontot ad politikájuk megfelelőségének megítéléséhez; mivel az ERM2 azt is segíteni fogja, hogy ők és az eurót bevezető tagállamok a devizapiacokon védve legyenek a nyomásokkal szemben; mivel a Tanács megfelelő felügyeletének lehetővé tétele érdekében az ERM2-höz nem csatlakozó kívülálló tagállamok előterjesztik konvergenciaprogramjaik stabilitásra irányuló politikáit, megelőzve ez által a reálárfolyam egyenetlenségeit, és a nominális árfolyam rendkívüli ingadozásait;(11) mivel a gazdaság alapjainak tartós konvergenciája a fenntartható árfolyam-stabilitás előfeltétele;(12) mivel a stabilitási programok és a konvergenciaprogramok, valamint azok aktuális változatainak benyújtására határidőket kell megállapítani;(13) mivel az áttekinthetőség és a tájékozott nyílt vita érdekében szükséges, hogy a tagállamok stabilitási programjaikat és konvergenciaprogramjaikat nyilvánosságra hozzák;(14) mivel a stabilitási programok és konvergenciaprogramok, valamint különösen azok középtávú költségvetési célkitűzésének és az e célkitűzéshez vezető tervezett korrekciós pályának a vizsgálata és figyelemmel kisérése során a Tanácsnak figyelembe kell vennie az egyes tagállamok gazdaságának megfelelő ciklikus és strukturális jellemzőit;(15) mivel ebben az összefüggésben különös figyelmet kell fordítani a költségvetési egyenleg egyensúlyközeli, vagy többletet tartalmazó állapotára vonatkozó költségvetési célkitűzéstől való jelentős eltérésére; mivel célszerű, hogy a Tanács korai előrejelzést tegyen annak megelőzése érdekében, hogy valamely tagállamban a költségvetési hiány túlzottá váljon; mivel a költségvetés tartós eltérése esetén célszerű, ha a Tanács ajánlásait megerősíti, és nyilvánosságra hozza; mivel a kívülálló tagállamok vonatkozásában a Tanács intézkedésekre vonatkozó ajánlásokat tehet, amelyeket konvergenciaprogramjaik érvényre juttatásához meg kell tenni;(16) mivel a konvergencia- és a stabilitási programok egyaránt a 104c. cikkben említett gazdasági konvergencia feltételeinek teljesítéséhez vezetnek,ELFOGADTA EZT A RENDELETET:1. SZAKASZCÉL ÉS FOGALOMMEGHATÁROZÁSOK1. cikkEz a rendelet a Tanács többoldalú felügyeletének részeként rögzíti a stabilitási programok és a konvergenciaprogramok tartalmára, beterjesztésére, vizsgálatára és figyelemmel kisérésére vonatkozó szabályokat, hogy korai szakaszban megelőzze a túlzott költségvetési hiány keletkezését, és segítse a gazdaságpolitikák felügyeletét és összehangolását.2. cikkE rendelet alkalmazásában "résztvevő tagállam" az a tagállam, amely a közös valutát a Szerződéssel összhangban bevezeti, "kívülálló tagállam" pedig az a tagállam, amely a közös valutát nem vezeti be.2. SZAKASZSTABILITÁSI PROGRAMOK3. cikk(1) Az egyes résztvevő tagállamok a Szerződés 103. cikkének értelmében rendszeres időközönként benyújtják a Tanácshoz és a Bizottsághoz a többoldalú felügyelet céljából szükséges információkat egy stabilitási program formájában, amely lényeges alapot biztosít a munkahelyteremtést elősegítő árstabilitás és a dinamikus, fenntartható növekedés számára.(2) A stabilitási program a következő információkat mutatja be:a) az egyensúlyközeli vagy többletet tartalmazó költségvetési egyenlegre vonatkozó középtávú célkitűzést, és az államháztartási többletre/hiányra vonatkozó célkitűzéshez vezető korrekciós pályát, valamint az államadósság arányának várható változását;b) a várt gazdasági fejlődésre és a lényeges közgazdasági változókra vonatkozó főbb feltételezéseket, amelyek a stabilitási program megvalósítása szempontjából lényegesek, úgymint a kormányzati beruházási kiadások, a reál bruttó hazai termék (GDP) növekedése, a foglalkoztatás és az infláció;c) a program célkitűzéseinek elérése érdekében tett és/vagy javasolt költségvetési és egyéb gazdaságpolitikai intézkedések ismertetését, valamint a főbb költségvetési intézkedések esetében azok költségvetésre gyakorolt mennyiségi hatásainak értékelését;d) egy elemzést arról, hogy a főbb közgazdasági feltételezések változásai hogyan befolyásolják a költségvetési egyenleget és az adósságot.(3) Az államháztartási többlet/hiány arányára és az adósság arányának változására vonatkozó, valamint a (2) bekezdés a) és b) pontjában említett főbb közgazdasági feltételezésekre vonatkozó információk összeállítása évente történik, és lefedi a folyó és az előző évet, valamint legalább a következő három évet.4. cikk(1) A stabilitási programokat 1999. március 1-jéig kell benyújtani. Ezt követően a naprakésszé tett programokat évente kell benyújtani. A közös valutát egy későbbi szakaszban bevezető tagállam stabilitási programját a közös valutában való részvételükről a Tanács által hozott határozattól számított hat hónapon belül nyújtják be.(2) A tagállamok stabilitási programjukat és a naprakésszé tett programjukat nyilvánosságra hozzák.5. cikk(1) A Bizottság és a Szerződés 109c. cikkével létrehozott bizottság értékelése alapján a Tanács a 103. cikk értelmében a többoldalú felügyelet keretében megvizsgálja, hogy a stabilitási program középtávú költségvetési célkitűzése rendelkezik-e biztonsági tartalékról a túlzott hiány elkerülésének biztosítása érdekében, reálisak-e azok a közgazdasági feltételezések, amelyeken a program alapul, és a megtett és/vagy javasolt intézkedések elegendőek-e a középtávú költségvetési célkitűzéshez vezető megcélzott korrekciós pálya eléréshez.A Tanács megvizsgálja továbbá, hogy a stabilitási program tartalma elősegíti-e a gazdaságpolitikák szorosabb összehangolását, és hogy az érintett tagállamok gazdaságpolitikái megfelelnek-e az átfogó gazdaságpolitikai iránymutatásoknak.(2) A Tanács az (1) bekezdésben említett stabilitási program vizsgálatát általában a program benyújtásától számított két hónapon belül végzi el. A Tanács a Bizottságtól kapott ajánlás alapján, és a 109c. cikk által létrehozott bizottsággal folytatott konzultációt követően véleményezi a programot. Ha a Tanács a 103. cikkel összhangban megállapítja, hogy valamely program célkitűzéseit és tartalmát meg kell erősíteni, a Tanács saját véleménye alapján felkéri az érintett tagállamot, hogy módosítsa programját.(3) A naprakésszé tett stabilitási programot a 109c. cikk által létrehozott bizottság a Bizottság értékelése alapján megvizsgálja; szükség esetén a naprakésszé tett programokat az e cikk (1) és (2) bekezdésében meghatározott eljárással összhangban a Tanács is megvizsgálhatja.6. cikk(1) A 103. cikk (3) bekezdésével összhangban a többoldalú felügyelet részeként a Tanács a résztvevő tagállamok tájékoztatása, valamint a Bizottság és a 109c. cikk által létrehozott bizottság értékelése alapján figyelemmel kíséri a stabilitási programok végrehajtását, különös tekintettel a költségvetési egyenlegnek a középtávú költségvetési célkitűzéstől vagy az ahhoz vezető korrekciós pályától való tényleges vagy várható jelentős eltérésének megállapítására az államháztartási többletre/hiányra vonatkozó programban meghatározottak szerint.(2) Abban az esetben, ha a Tanács megállapítja, hogy a költségvetési egyenleg a középtávú költségvetési célkitűzéstől, vagy az ahhoz vezető korrekciós pályától jelentősen eltér, a túlzott költségvetési hiány keletkezésének megakadályozása érdekében tett korai előrejelzés céljával a 103. cikk (4) bekezdésével összhangban ajánlással fordul az érintett tagállamhoz, hogy hozza meg a szükséges kiigazító intézkedéseket.(3) Abban az esetben, ha a Tanács a további ellenőrzés során úgy ítéli meg, hogy a költségvetési egyenleg jelentős eltérése a középtávú költségvetési célkitűzéstől, vagy az ahhoz vezető korrekciós pályától tartós, vagy romlik, a Tanács a 103. cikk (4) bekezdésével összhangban ajánlást tesz az érintett tagállamnak, hogy azonnali kiigazító intézkedéseket tegyen, és az említett cikkben foglaltak szerint ajánlását nyilvánosságra hozhatja.3. SZAKASZKONVERGENCIAPROGRAMOK7. cikk(1) Az egyes kívülálló tagállamok a Szerződés 103. cikkének értelmében rendszeres időközönként benyújtják a Tanácshoz és a Bizottsághoz a többoldalú felügyelet céljából szükséges információkat egy konvergenciaprogram formájában, amely lényeges alapot biztosít a munkahelyteremtést elősegítő árstabilitás és a dinamikus, fenntartható növekedés számára.(2) A konvergenciaprogram a következő információkat mutatja be, különös tekintettel a konvergenciával összefüggő változókra:a) az egyensúlyközeli vagy többletet tartalmazó költségvetési egyenlegre vonatkozó középtávú célkitűzést, és az államháztartási többletre/hiányra vonatkozó célkitűzéshez vezető korrekciós pályát; az államadósság arányának várható változását; a középtávú monetáris politika célkitűzéseit; e célkitűzések összefüggését az ár- és árfolyam stabilitással;b) a várt gazdasági fejlődésre és a lényeges közgazdasági változókra vonatkozó főbb feltételezéseket, amelyek a konvergenciaprogram megvalósítása szempontjából lényegesek, úgymint a kormányzati beruházási kiadások, a reál GDP növekedése, a foglalkoztatás és az infláció;c) a program célkitűzéseinek elérése érdekében tett és/vagy javasolt költségvetési és egyéb gazdaságpolitikai intézkedések ismertetését, valamint a főbb költségvetési intézkedések esetében azok költségvetésre gyakorolt mennyiségi hatásainak értékelését;d) egy elemzést arról, hogy a főbb közgazdasági feltételezések változásai hogyan befolyásolják a költségvetési egyenleget és az adósságot.(3) Az államháztartási többlet/hiány arányára és az adósság arányának változására vonatkozó, valamint a (2) bekezdés a) és b) pontjában említett főbb gazdasági feltételezésekre vonatkozó információk összeállítása évente történik, és lefedi a folyó és az előző évet, valamint legalább a következő három évet.8. cikk(1) A konvergenciaprogramokat 1999. március 1-jéig kell benyújtani. Ezt követően a naprakésszé tett programokat évente kell benyújtani.(2) A tagállamok konvergenciaprogramjukat és a naprakésszé tett programjukat nyilvánosságra hozzák.9. cikk(1) A Bizottság és a Szerződés 109c. cikkével létrehozott bizottság értékelése alapján a Tanács a 103. cikk értelmében a többoldalú felügyelet keretében megvizsgálja, hogy a konvergenciaprogram középtávú költségvetési célkitűzése rendelkezik-e biztonsági tartalékról a túlzott hiány elkerülésének biztosítása érdekében, reálisak-e azok a közgazdasági feltételezések, amelyeken a program alapul, és a megtett és/vagy javasolt intézkedések elegendőek-e a középtávú költségvetési célkitűzéshez vezető megcélzott korrekciós pálya és a fenntartható konvergencia eléréséhez.A Tanács megvizsgálja továbbá, hogy a konvergenciaprogram tartalma elősegíti-e a gazdaságpolitikák szorosabb összehangolását, és hogy az érintett tagállamok gazdaságpolitikái megfelelnek-e az átfogó gazdaságpolitikai iránymutatásoknak.(2) A Tanács az (1) bekezdésben említett konvergenciaprogram vizsgálatát általában a program benyújtásától számított két hónapon belül végzi el. A Tanács a Bizottságtól kapott ajánlás alapján, és a 109c. cikk által létrehozott bizottsággal folytatott konzultációt követően véleményezi a programot. Ha a Tanács a 103. cikkel összhangban megállapítja, hogy valamely program célkitűzéseit és tartalmát meg kell erősíteni, a Tanács saját véleménye alapján felkéri az érintett tagállamot, hogy módosítsa programját.(3) A naprakésszé tett konvergenciaprogramot a 109c. cikk által létrehozott bizottság a Bizottság értékelése alapján megvizsgálja; szükség esetén a naprakésszé tett programokat az e cikk (1) és (2) bekezdésében meghatározott eljárással összhangban a Tanács is megvizsgálhatja.10. cikk(1) A 103. cikk (3) bekezdésével összhangban a többoldalú felügyelet részeként a Tanács a kívülálló tagállamok e rendelet 7. cikkének (2) bekezdése a) pontjának megfelelő tájékoztatása, valamint a Bizottság és a 109c. cikk által létrehozott bizottság értékelése alapján figyelemmel kíséri a konvergenciaprogramok végrehajtását, különös tekintettel a költségvetési egyenlegnek a középtávú költségvetési célkitűzéstől vagy az ahhoz vezető korrekciós pályától való tényleges, vagy várható jelentős eltérésének megállapítására az államháztartási többletre/hiányra vonatkozó programban meghatározottak szerint.Emellett a Tanács figyelemmel kíséri a kívülálló tagállamok gazdaságpolitikáit a konvergenciaprogramok célkitűzéseinek szempontjából annak biztosítása érdekében, hogy politikájuk a stabilitáshoz kötődjön, és így megelőzzék az árfolyam egyenetlenségeket, és a rendkívüli nominális árfolyam-ingadozásokat.(2) Abban az esetben, ha a Tanács megállapítja, hogy a költségvetési egyenleg a középtávú költségvetési célkitűzéstől, vagy az ahhoz vezető korrekciós pályától jelentősen eltér, a túlzott költségvetési hiány keletkezésének megakadályozása érdekében tett korai előrejelzés céljával a 103. cikk (4) bekezdésével összhangban ajánlással fordul az érintett tagállamhoz, hogy hozza meg a szükséges kiigazító intézkedéseket.(3) Abban az esetben, ha a Tanács a további ellenőrzés során úgy ítéli meg, hogy a költségvetési egyenleg jelentős eltérése a középtávú költségvetési célkitűzéstől, vagy az ahhoz vezető korrekciós pályától tartós, vagy romlik, a Tanács a 103. cikk (4) bekezdésével összhangban ajánlást tesz az érintett tagállamnak, hogy azonnali kiigazító intézkedéseket tegyen, és az említett cikkben foglaltak szerint ajánlását nyilvánosságra hozhatja.4. SZAKASZKÖZÖS RENDELKEZÉSEK11. cikkAz e rendeletben ismertetett többoldalú felügyelet részeként a Tanács elvégzi a 103. cikk (3) bekezdésben ismertetett átfogó értékelést.12. cikkA 103. cikk (4) bekezdése második albekezdésével összhangban a Tanács elnöke és a Bizottság az Európai Parlamenthez intézett jelentésébe beépíti az e rendelet értelmében elvégzett többoldalú felügyelet eredményeit.13. cikkEz a rendelet 1998. július 1-jén lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1997. július 7-én.a Tanács részérőlaz elnökJ.-C. Juncker[1] HL C 368., 1996.12.6., 9. o.[2] Az Európai Parlament 1996. november 28-i véleménye (HL C 380., 1996.12.16., 28. o.), a Tanács 1997. április 14-i közös álláspontja (HL C 146., 1997.5.30., 26. o.) és az Európai Parlament 1997. május 29-i határozata (HL C 182., 1997.6.16.).[3] HL L 209., 1997.8.2., 6. o.[4] HL C 236., 1997.8.2., 1. o.--------------------------------------------------

Summary:
A költségvetési politikák felügyelete
A költségvetési politikák felügyelete
ÖSSZEFOGLALÓ AZ ALÁBBI DOKUMENTUMRÓL:
1466/97/EK rendelet – a költségvetési egyenleg felügyeletének megerősítése és a gazdaságpolitikák felügyelete és összehangolása
MI A RENDELET CÉLJA?
Bevezeti a Stabilitási és növekedési paktum preventív ágát. Ez az Európai Unió (EU) megfelelő működéséhez szükséges költségvetési fegyelem biztosítását szolgáló megelőző intézkedéseket jelent.
A rendelet az egységes valutát bevezető és az abban még részt nem vevő uniós országokra egyaránt vonatkozik.
FŐBB PONTOK
E rendelet célja az uniós országok költségvetési politikái felügyeletének és összehangolásának ellátása annak érdekében, hogy az EU-ban preventív módon biztosítsa a költségvetési fegyelmet.
E célból minden év elejére európai szemesztert irányoz elő, hogy ezzel segítse az uniós országokat rendezett költségvetési politika kidolgozásában. Az eurót bevezető uniós országok stabilitási programokat, az euróövezeten kívüli uniós országok pedig konvergenciaprogramokat terjesztenek az Európai Bizottság elé, amelyekben középtávú költségvetési célkitűzést fogadnak el. Ezeket a programokat a Bizottság értékeli, és azokhoz kapcsolódóan a Tanács országonként ajánlásokat tehet.
A gazdaságpolitikai koordinációra vonatkozó európai szemeszter
A európai szemeszter olyan hat hónapos időszak, amelynek során megvizsgálják az uniós országok költségvetési politikáit.
A szemeszter elején a Tanács meghatározza az EU előtt álló legfőbb gazdasági kihívásokat, és stratégiai iránymutatásokat nyújt az uniós országoknak a követendő politikákra vonatkozóan.
Ezt követően az uniós országok az iránymutatások alapján kidolgozzák:
e rendelethez igazodva kialakítandó stabilitási vagy konvergenciaprogramjukat;
az átfogó gazdaságpolitikai iránymutatásoknak és a foglalkoztatáspolitikai iránymutatásoknak megfelelően nemzeti reformprogramjukat.
Az európai szemeszter végén és e programok értékelését követően a Tanács ajánlásokat intéz az egyes uniós országokhoz. A Tanács a Bizottság értékelésére támaszkodva még azelőtt közzéteszi értékelését, hogy az uniós országok kidolgoznák a következő évre vonatkozó végleges költségvetésüket.
Középtávú költségvetési célkitűzések
Minden uniós országnak rendelkeznie kell a költségvetési egyenlegre vonatkozó, strukturális értelemben meghatározott középtávú hiánycéllal. A célkitűzések uniós országonként eltérőek: annál szigorúbbak, minél magasabb az államadósság szintje és a társadalom elöregedésének becsült költségei.
Az eurót bevezető uniós országok, illetve az árfolyam-mechanizmusban (ERM II) részt vevő tagállamok esetében a célkitűzések a GDP -1%-a és a költségvetési egyensúly vagy többlet közé esnek.
A célkitűzések jelentős strukturális reform végrehajtásakor vagy háromévente vizsgálhatók felül a társadalom elöregedése költségeinek aktualizálását lehetővé tevő előrejelzések közzétételének időpontjában.
Többoldalú felügyelet: a stabilitási és konvergenciaprogramok
A stabilitási és konvergenciaprogramok szolgálnak az EU Tanácsa által végzett többoldalú felügyelet alapjául. Ennek az EU működéséről szóló szerződés 121. cikkében előírt felügyeletnek már korai szakaszban meg kell előznie, hogy túlzott államháztartási hiányok jelenjenek meg, és elő kell mozdítania a gazdaságpolitikák összehangolását.
Az eurót bevezető uniós országoknak stabilitási programot, az euróövezeten kívüli uniós országoknak pedig konvergenciaprogramot kell az EU Tanácsa és a Bizottság elé terjeszteniük.
A stabilitási vagy konvergenciaprogramok a következőket tartalmazzák:
a középtávú költségvetési célkitűzést, és az e célkitűzéshez vezető kiigazításokat;
az államháztartási egyenleget a GDP százalékában, az államadósság arányának várható alakulását, az államháztartási kiadások tervezett növekedését, az államháztartási bevételek változatlan politika figyelembevételével tervezett növekedését, továbbá a tervezett diszkrecionális bevételi intézkedések számszerűsítését;
tájékoztatást az elöregedéssel kapcsolatos költségekről, valamint az olyan lehetséges költségekről (például az állami garanciákról), amelyek az állami költségvetésre potenciálisan nagy hatást gyakorolhatnak;
tájékoztatást a programoknak az átfogó gazdaságpolitikai iránymutatásokkal és a nemzeti reformprogramokkal való összeegyeztethetőségéről;
a gazdasági kilátásokra vonatkozó főbb feltételezéseket, amelyek a stabilitási és konvergenciaprogramok megvalósítása szempontjából lényegesek (növekedés, foglalkoztatás, infláció és egyéb fontos változók);
a program célkitűzéseinek elérése érdekében meghozott vagy tervezett releváns költségvetési és egyéb gazdaságpolitikai intézkedések értékelését és részletes elemzését;
elemzést arról, hogy a főbb közgazdasági feltételezések változásai hogyan befolyásolják a költségvetési egyenleget és az adósságot;
adott esetben a középtávú költségvetési célkitűzés megvalósításához vezető tervezett kiigazításoktól való eltérésre adott magyarázatot.
A konvergenciaprogramok ezenfelül meghatározzák e célkitűzések összefüggését az ár- és árfolyam-stabilitással, valamint a monetáris politika középtávú célkitűzéseit.
A stabilitási és növekedési programok vizsgálata
Az Európai Bizottság és a Gazdasági és Pénzügyi Bizottság által készített értékelések alapján a Tanács megvizsgálja az uniós országok által a programjukban ismertetett középtávú költségvetési célkitűzéseket. Többek között ellenőrzi, hogy:
reálisak-e azok a közgazdasági feltételezések, amelyeken a célkitűzés alapul;
a meghozott vagy tervezett intézkedések elegendőek-e a célkitűzés eléréséhez;
az érintett ország a kiigazítás értékelésekor a gazdasági helyzet változásainak figyelembevételével elvégzi-e költségvetési egyenlege éves javítását;
az érintett ország államháztartási kiadásai nem túlságosan magasak-e, azaz középtávon nem haladják-e meg a referenciaszintet.
Az értékelések során a Tanács figyelembe veszi a nagyobb strukturális reformok, különösen a nyugdíjreform végrehajtását.
A Tanács a benyújtását követő három hónapon belül megvizsgálja a programot. A Tanács a Bizottság ajánlása alapján és a Gazdasági és Pénzügyi Bizottsággal folytatott konzultációt követően véleményezi a programot, és ha megállapítja, hogy annak célkitűzéseit és tartalmát meg kell erősíteni, felkérheti az érintett országot a program módosítására.
A túlzott költségvetési hiány megakadályozása: korai figyelmeztető mechanizmus
A többoldalú felügyelet részeként a Tanács az uniós országok által nyújtott tájékoztatás, valamint a Bizottság és a Gazdasági és Pénzügyi Bizottság értékelése alapján figyelemmel kíséri a stabilitási és a konvergenciaprogramok végrehajtását.
Vagyis ha a Bizottság megállapítja, hogy a költségvetési egyenleg a középtávú költségvetési célkitűzéstől, vagy az annak elérését biztosító tervezett kiigazításoktól jelentősen eltér, ajánlásokat fogalmaz meg az érintett országnak a túlzott költségvetési hiány keletkezésének megakadályozása érdekében (korai figyelmeztető mechanizmus, az EUMSZ 121. cikkének (4) bekezdése).
A Tanácsban elfogadott ajánlások nyilvánosságra hozhatók.
Az Európai Bizottság iránymutatása
2015-ben a Bizottság közleményben tette világossá, hogyan kívánja alkalmazni a Stabilitási és növekedési paktum szabályait a strukturális reformok, a beruházás és a költségvetési felelősség közötti kapcsolat megerősítése, valamint a munkahelyteremtés és növekedés ösztönzése végett az EU-ban.
Az iránymutatásnak három fő célkitűzése van:
a strukturális reformok hatékony végrehajtásának ösztönzése;
a beruházás előmozdítása, különösen az új Európai Stratégiai Beruházási Alap összefüggésében, amely az Európai Bizottság által javasolt európai beruházási terv központi eleme;
az egyes uniós országok gazdasági helyzetének a megfelelőbb tükrözése.
MIKORTÓL HATÁLYOS E RENDELET?
1998. július 1 -től hatályos.
HÁTTÉR
A Stabilitási és Növekedési Paktum szabályai szerint az uniós országok kötelesek rendezett költségvetési politikát folytatni az olyan túlzott államháztartási hiány elkerülése érdekében, amely veszélyeztetné az Unió gazdasági és pénzügyi stabilitását.
2011 során lezajlott a Stabilitási és Növekedési Paktum átfogó reformja. Az újonnan elfogadott intézkedések fontos előrelépést jelentenek a költségvetési fegyelem szavatolása, az EU gazdasági stabilitásának előmozdítása és egy újabb válság megelőzése szempontjából.
A Stabilitási és Növekedési Paktumot mostantól a 2011. december 13-án hatályba lépett következő hat jogszabály (az úgynevezett „hatos csomag”) alkotja, valamint további két jogszabály („kettes csomag”), melyek 2013. május 30 -án léptek hatályba:
a költségvetési felügyelet euroövezetbeli eredményes érvényesítéséről szóló 1173/2011/EU rendelet;
a túlzott makrogazdasági egyensúlytalanságoknak az euroövezeten belüli kiigazítására vonatkozó végrehajtási intézkedésekről szóló 1174/2011/EU rendelet;
a költségvetési egyenleg felügyeleti eljárásairól szóló jelenlegi rendelet módosításáról szóló 1175/2011/EU rendelet;
a makrogazdasági egyensúlyhiányok megelőzéséréről és kiigazításáról szóló 1176/2011/EU rendelet;
a túlzott hiány esetén követendő eljárás módosításáról szóló 1177/2011/EU rendelet;
a tagállamok költségvetési keretrendszerére vonatkozó követelményekről szóló 2011/85/EU irányelv;
a pénzügyi stabilitásuk tekintetében súlyos nehézségekkel küzdő vagy súlyos nehézségek által fenyegetett euróövezeti tagállamok gazdasági és költségvetési felügyeletének megerősítéséről szóló 472/2013/EU rendelet;
a költségvetésiterv-javaslatok monitoringjára és értékelésére, valamint az euróövezeti országok túlzott hiánya kiigazításának biztosítására vonatkozó közös szabályokról szóló 473/2013/EU rendelet.
További információk a következő oldalon állnak rendelkezésre:
Stabilitási és növekedési paktum (Európai Bizottság).
FŐ DOKUMENTUM
            
A Tanács 1466/97/EK rendelete (1997. július 7.) a költségvetési egyenleg felügyeletének megerősítéséről és a gazdaságpolitikák felügyeletéről és összehangolásáról (HL L 209., 1997.8.2., 1–5. o.)
Az 1466/97/EK rendelet későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ OKMÁNYOK
            
Az Európai Parlament és a Tanács 1173/2011/EU rendelete (2011. november 16.) a költségvetési felügyelet euroövezetbeli eredményes érvényesítéséről (HL L 306., 2011.11.23., 1–7. o.)
Az Európai Parlament és a Tanács 1174/2011/EU rendelete (2011. november 16.) a túlzott makrogazdasági egyensúlytalanságoknak az euroövezeten belüli kiigazítására vonatkozó végrehajtási intézkedésekről (HL L 306., 2011.11.23., 8–11. o.)
Az Európai Parlament és a Tanács 1176/2011/EU rendelete (2011. november 16.) a makrogazdasági egyensúlyhiányok megelőzéséréről és kiigazításáról (HL L 306., 2011.11.23., 25–32. o.)
A Tanács 1177/2011/EU rendelete (2011. november 8.) a túlzott hiány esetén követendő eljárás végrehajtásának felgyorsításáról és pontosításáról szóló 1467/97/EK rendelet módosításáról (HL L 306., 2011.11.23., 33–40. o.)
A Tanács 2011/85/EU irányelve (2011. november 8.) a tagállamok költségvetési keretrendszerére vonatkozó követelményekről (HL L 306., 2011.11.23., 41–47. o.)
Az Európai Parlament és a Tanács 472/2013/EU rendelete (2013. május 21.) a pénzügyi stabilitásuk tekintetében súlyos nehézségekkel küzdő vagy súlyos nehézségek által fenyegetett euroövezeti tagállamok gazdasági és költségvetési felügyeletének megerősítéséről (HL L 140., 2013.5.27., 1–10. o.)
Az Európai Parlament és a Tanács 473/2013/EU rendelete (2013. május 21.) a költségvetésiterv-javaslatok monitoringjára és értékelésére, valamint az euroövezeti tagállamok túlzott hiánya kiigazításának biztosítására vonatkozó közös rendelkezésekről (HL L 140., 2013.5.27., 11–23. o.)
A Bizottság közleménye az Európai Parlamentnek, a Tanácsnak, az Európai Központi Banknak, az Európai Gazdasági és Szociális Bizottságnak, a Régiók Bizottságának és az Európai Beruházási Banknak – a stabilitási és növekedési paktum hatályos szabályai által biztosított rugalmasság legjobb kihasználása (COM(2015) 12 final, 2015.1.13.)
utolsó frissítés 18.04.2017